**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2014 M. BALANDŽIO 30 D. SPRENDIMO NR. T2-81 „DĖL IŠMOKOS DYDŽIO SENIŪNAIČIAMS NUSTATYMO IR IŠMOKŲ SENIŪNAIČIAMS SU JŲ, KAIP SENIŪNAIČIŲ, VEIKLA SUSIJUSIOMS IŠLAIDOMS APMOKĖTI MOKĖJIMO IR ATSISKAITYMO TVARKOS APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projekto esmė ir tikslas – atsižvelgiant į Lietuvos Respublikos vietos savivaldos įstatymo 33 straipsnio 7 dalį, savivaldybės tarybos sprendimu nustatyti išmokos dydį seniūnaičiui su jo, kaip seniūnaičio, veikla susijusioms išlaidoms apmokėti.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 33 straipsnio nuostata dėl išmokos seniūnaičiui su jo, kaip seniūnaičio, veikla susijusioms išlaidoms apmokėti. Įstatyme nustatyta, kad šios išmokos dydį ir atsiskaitymo tvarką nustato savivaldybės taryba.

**3. Kokių rezultatų laukiama.**

Priėmus savivaldybės tarybos sprendimą, bus įgyvendintos Lietuvos Respublikos vietos savivaldos įstatymo nuostatos. Iki šiol išmoka seniūnaičiams siekė 7,24 Eur per mėnesį ir nepadengė realių su seniūnaičių veikla susijusių išlaidų.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Lėšų poreikis sprendimo įgyvendinimui.**

Šio sprendimo pagrindu būtų mokama 15 Eur per mėnesį išmoka seniūnaičiui atsiskaitytinai. Klaipėdos miesto savivaldybėje yra 54 seniūnaitijos. Jei būtų išrinkti seniūnaičiai visose seniūnaitijose ir jei kiekvienas iš jų pateiktų prašymą atlyginti išlaidas, per metus šiam sprendimui įgyvendinti reikėtų 9720 Eur biudžeto lėšų. Klaipėdos miesto tarybos 2015 m. vasario 19 d. sprendimu Nr. T2-12 2015 metams Savivaldybės valdymo programoje šiai priemonei vykdyti skirta 4692 Eur savivaldybės biudžeto asignavimų todėl, padidinus išmoką iki 15 Eur per mėnesį, lėšų poreikis metams būtųa 5028 Eur didesnis.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – įgyvendintos Lietuvos Respublikos vietos savivaldos įstatymo nuostatos. Neigiamų sprendimo priėmimo pasekmių nenumatoma.

Apskaitos skyriaus Savivaldybės

administracijos apskaitos poskyrio vedėja Daiva Gaudiešiutė